## Пра праграму

DroidFish — гэта шматфункцыйны графічны шахматны інтэрфейс, сумешчаны з магутным шахматным рухавічком Stockfish.

A full manual is available here (html) and here (pdf).

### Асаблівасці гульні

- Дэбютная кніга
- Неабмежаваныя скасаванні/паўторы хадоў
- Капіяванне/устаўка праз буфер памену
- Рэжым аналізу гульні
- Рэжым «гулец супраць гульца»
- Рэжым «кампутар супраць кампутара»
- Налада пазіцыі
- Падтрымка фармату PGN (Portable Game Notation)
- Усталёўка роўня складанасці
- Падтрымка пратакола UCI (Universal Chess Interface)
- Эндшпільныя табліцы Гавіёты
- База дадзеных эндшпіляў Syzygy

### Падказкі

- Працягла націсніце кнопкі рэжым/налева/направа для дадатковых камандаў.
- Пры перагульванні партыі змена рэжыму на Рэдагаваць/Перайграць партыю дазваляе касаваць/паўтараць кожны ход.

### Дэбютныя кнігі

DroidFish утрымвае невялікую дэбютную кнігу. Калі вы хочаце скарыстаць вялікія кнігі, можна наладзіць DroidFish скарыстаць вонкавыя polyglot ці CTG файлы кніг:

1. Скапіяваць адзін ці некалькі polyglot-файлаў у дырэкторыю DroidFish/book на SD-карце. Polyglot-кнігі павінны мець пашырэнне .bin. Увага! Файлавая сістэма Android адчувальная да вялікіх/прапісных літар, таму пашырэнне павінна быць .bin, а не .Bin ці .BIN.
2. Скапіяваць адзін ці некалькі CTG-файлаў у DroidFish/book дырэкторыю. CTG-кнігі складаюцца з трох файлаў з пашырэннямі .ctg, .ctb і .cto. Трэба скапіяваць усе тры.
3. З праграмнага меню актываваць функцыю Выбраць адкрываную кнігу.
4. Выберыце файл дэбютнай кнігі для выкарыстання.

### PGN-файлы

DroidFish можа загружаць партыі з PGN-файлаў.

1. Скапіяваць адзін ці некалькі PGN-файлаў у дырэкторыю DroidFish/pgn на SD-карце.
2. Працяглым націскам на дошку, актываваць меню рэдагавання і выбраць Загрузіць партыю з PGN-файла.
3. Выбраць файл і партыю ўсярэдзіне яго, якую вы хочаце загрузіць.

Для рэдагавання шапкі партыі, прыкладам, імя гульца, націснуць і ўтрымваць спіс хадоў і выбраць Рэдагаваць загалоўкі. Для рэдагавання каментароў да хадоў націснуць і ўтрымваць спіс хадоў і выбраць Рэдагаваць каментары.

Для захавання выпраўленай партыі, націснуць і ўтрымваць дошку, выбраць Захаваць партыю ў PGN-файл. Выбраць файл для захавання й потым выбраць месца для захавання партыі.

Увага! Калі ўсталяваны OI File Manager, для загрузкі/захавання партыі можна скарыстаць кожную дырэкторыю.

Для дадання кампутарнага аналізу да партыі, націснуць і ўтрымваць, калі кампутар думае над ходам і выбраць Дадаць аналіз. Бягучая пазіцыя будзе дададзена да партыі.

У рэжыме аналізу магчыма даданне нулявых хадоў да партыі. Хоць нулявыя хады могуць не быць улучаны ў PGN-файл і, такім чынам, могуць не адлюстроўвацца ў іншых шахматных праграмах, якія чытаюць PGN.

### Scid-файлы

Калі ў вас усталяваны Scid on the go, вы можаце скарыстаць файлы з базы Scid наўпрост з DroidFish. Націсніце й ўтрымвайце дошку, а потым выберыце Загрузіць партыю з Scid-файла.

### FEN/EPD-файлы

DroidFish можа загрузіць пазіцыі з FEN/EPD-файлаў.

1. Скапіюйце адзін ці больш файлаў FEN/EPD у папку DroidFish/epd на SD-карце.
2. Працягла націсніце на шахматнай дошцы і выберыце Загрузіць пазіцыю з файла.
3. Выберыце файл, а потым пазіцыю ў файле, якую вы хочаце загрузіць.

Вы можаце таксама загрузіць пазіцыі з вонкавых праграм, такіх як ChessOcr (non-free), якая дазволіць вам скарыстаць камеру, каб зрабіць здымак шахматнай дыяграмы й аўтаматычна наладзіць пазіцыю ў DroidFish.

1. Працягла націсніце на шахматнай дошцы і выберыце Выняць пазіцыю.
2. Вынікайце інструкцыям у вонкавай праграме.

### UCI-рухавічкі

DroidFish можа скарыстаць пабочныя UCI-рухавічкі.

1. Скапіяваць адзін ці некалькі UCI бінарных файлаў у дырэкторыю DroidFish/uci на SD карце. Увага! Бінарныя файлы павінны быць сумяшчальнымі з Android.
2. У меню праграмы выберыце Кіраванне шахматнымі рухавічкамі і Выбраць рухавічок і выберыце рухавічок для выкарыстання.

### UCI-рухавічкі на выдаленым серверы

DroidFish можа скарыстаць UCI-рухавічкі, якія працуюць на выдаленым серверы.

1. Усталюеце праграмнае забеспячэнне сервера сеткавых шахмат на выдаленым кампутары.
   1. Для Windows усталюеце праграмнае забеспячэнне сервера са старонкі DroidFish.
   2. Для Linux можна скарыстаць `mini-inetd` з пакета `tcputils`.
2. У меню праграмы выберыце пункт Кіраванне шахматнымі рухавічкамі, стварыце новы сеткавы рухавічок, увядзіце імя хаста й нумар порта для аўтазапуску рухавічка.
3. У меню праграмы выберыце Кіраванне шахматнымі рухавічкамі і Выбраць рухавічок і выберыце рухавічок для выкарыстання.

### Эндшпільныя табліцы Гавіёты

Для выкарыстання Эндшпільных табліц Гавіёты:

1. Скапіяваць .gtb.cp4 файлы ў тэчку DroidFish/gtb на SD-карце.
2. Скарыстаць экран Эндшпільныя базы для кантролю карыстанай табліцы.

### База дадзеных эндшпіляў Syzygy

Для выкарыстання базы дадзеных эндшпіляў Syzygy:

1. Скапіюйце .rtbw і апцыйна .rtbz файлы ў тэчку DroidFish/rtb на SD-карце памяці.
2. Скарыстайце экран Эндшпільныя базы для кантролю карыстанай базы дадзеных.

### Ліцэнзія

GNU GPL v3. Выточны код даступны на GitHub.

### Распрацоўнікі

- DroidFish распрацаваны Peter Osterlund.
- Stockfish распрацаваны Tord Romstad, Marco Costalba, Gary Linscott і Joona Kiiski.
- Паляпшэнне карыстацкага інтэрфейсу — Aaro Korhonen.
- Эндшпільныя табліцы Гавіёты — Probing Code API, Copyright © 2010 Miguel A. Ballicora.
  - LZMA-сціск — Igor Pavlov.
  - ZLIB-сціск, Copyright © 1995-2005 Jean-loup Gailly і Mark Adler.
  - LZF-сціск, Copyright © 2000-2007 Marc Alexander Lehmann.
- SVG-рыдар з androidsvg праекта.
- Шахматныя фігуры ўзяты з праекта PyChess.
- Палітра колераў, Copyright © 2010 Daniel Nilsson and Copyright © 2011 Sergey Margaritov.
- Код інтэрфейсу адкрытага шахматнага рухавічка ад Gerhard Kalab, Apache 2.0 license.
- Код баз дадзеных Syzygy, Copyright © 2011-2013 Ronald de Man.
- Бібліятэка TourGuide, Copyright © 2015 Tan Jun Rong.
- Бібліятэка плавальнай кнопкі дзеянняў, Copyright © 2014 str4d and Jerzy Chalupski.
- cpu_features library, Copyright © 2017 Google Inc., Apache 2.0 license.

### Пераклады

Пераклады ствараюцца і апрацоўваюцца на сайце crowdin.net.

- Пераклад на нямецкую — Uwe Walschus.
- Пераклад на іспанскую — Amador Cuesta.
- Пераклад на рускую — SWEN і dfuk (allBlackBerry).
- Пераклад на партугальскую — C. R. Zamana.
- Пераклад на французскую — Eric Weibel (Thanville).
- Пераклад на італьянскую — Michele Carfora (suessola).
- Пераклад на галандскую — David Pront.
- Пераклад на польскую — Rafal Smyka.
- Пераклад на украінскую — Mix Gerder і Toru Hasegawa.
- Пераклад на беларускую — Mix Gerder.
- Пераклад на карэйскую — Hyobeom Ahn.
- Пераклад на турэцкую — Emrullah Ertürk.